**Vprašalniki za Pregled hrane**

Vprašanja so razdeljena v tri skupine glede na prostor, ki ga boste pregledovali ‒ šolska jedilnica, šolski nahrbtnik in dom.

Vprašanja pokrivajo vse teme Poglavja o hrani (lokalna in sezonska hrana, agrobiodiverziteta, zavržena hrana, predelana hrana in palmovo olje, poraba mesa, načini pridelave - bio izdelki, ekološko kmetijstvo in pravična trgovina)

Vprašanja Pregleda hrane pokrivajo vse osnovne informacije o odgovornem prehranjevanju doma in v šoli/vrtcu. V kolikor se na ustanovi srečujete s problemom oz. temo, ki se tiče odgovornega prehranjevanja in v literaturi ni obravnavano oz. je po vašem mnenju obravnavana premalo, lahko dodate tudi svoja vprašanja.

**Vprašanja, ki se nanašajo na šolsko jedilnico** (prehrano v šoli) so razdeljena na obvezna in neobvezna. Obvezna vprašanja vam pomagajo dobiti splošen vtis o tem, kako dobro deluje vaša šola v zvezi z odgovornim prehranjevanjem. Neobvezna vprašanja vam pomagajo dobiti natančnejše informacije o temi, ki ste jo izbrali.

Za **pregled odgovorne porabe hrane doma** smo pripravili dva elektronska vprašalnika – enega za učence, enega za starše (vsaka ustanova je prejela povezavi na spletno stran), ki naj ga reši čim več staršev ter učencev (odvisno od velikosti ustanove, v kolikor je mogoče, je zaželen, da sodelujejo trije razredi – eden iz vsake triade oz. trije različni letniki dijakov). Pripravili smo vam tudi navodila, ki vam bodo pomagala oceniti rezultate vprašalnika.